Gucci kriptovalyutada to‘lovlarni qabul qilishni boshlaydi

Gucci shu oydan boshlab AQShda kriptovalyutalarda to‘lovlarni qabul qilishni boshlaydi. Bu haqda Bloomberg xabar bermoqda.

Los-Anjeles, Nyu-York, Atlanta va Las-Vegasdagi Gucci brendi do‘konlari kriptovalyutada to‘lovlarni qabul qilishni boshlaydi, deyiladi Italiya moda uyi bayonotida.
Gucci dastlab Bitcoin, Bitcoin Cash, Ether, Dogecoin va Shiba Inu kabi 10 ta kriptovalyutani qabul qiladi.
“Gucci mijozlarimizga yanada boy brend tajribasini taqdim eta oladigan yangi texnologiyalarni o‘zlashtirishga intiladi”, — deydi Gucci kompaniyasi prezidenti va bosh direktori Marko Bizzarri.
Xarid uchun to‘lovni amalga oshirish uchun mijozlar pochta orqali QR-kodli havola oladi, bu ularga kriptohamyonidan foydalangan holda pul mablag‘larini kiritish imkonini beradi.
Gucci 2022-yilning birinchi choragida dunyodagi eng mashhur brendlar orasida ikkinchi o‘rinni egallagan. 
Avvalroq The Economist kriptovalyuta urush paytida Ukrainaga qanday yordam berayotganini gapirib bergan edi.